இவரால் பாடப்பெற்றோர் [[அகுதை]], [[இருங்கோவேள்]], [[செல்வக் கடுங்கோ வாழியாதன்]], [[சேரமான் மாந்தரஞ்சேரல் இரும்பொறை]], [[ஓரி]], [[நள்ளி]], [[காரி|மலையமான் திருமுடிக்காரி]], [[காரி|மலையன்]], [[விச்சிக்கோ]]ன், [[பேகன்|வையாவி கோபெரும் பேகன்]], [[பாரி|வேள் பாரி]] என்போர் ஆவர். இவர்களுள் பாரியின் பண்பை பற்றி இவர் பாடிய பாடல்களே அதிகம். இவர் [[பதிற்றுப்பத்து|பதிற்றுப்பத்தில்]] ஏழாம் பத்தினைப் பாடி, சேரமான் செல்வக்கடுங்கோ வாழியாதன் என்பானிடம் நூறாயிரம் காணமும், அவனது "நன்றா" என்னும் [[மலை]]யின் மீது ஏறி தனது கண்பட்ட அளவும் கொடுத்த நாட்டையும் பரிசிலாகப் பெற்றார்.

பேகன் தன் மனைவியை பிரிந்து இன்னொருத்தியுடன் கூடி வாழ்ந்த போது [[பாணர்]], [[அரிசில் கிழார்]] போன்ற புலவர்களுடன் சென்று பேகனை நல்வழிப் படுத்த முயன்றார் எனவும் அறியலாம். இவரது பாட்டால், இருங்கோவேளின் முன்னோர்கள் நாற்பத்தி ஒன்பது தலைமுறையாக [[துவரை நகர்|துவரை]] என்னும் நகரை ஆண்டு வந்தனர் என்ற சேதி தெரிய வருகிறது.சங்க கால புலவர்களில் கபிலரே முதன் முதலில் துவரை (துவாரகை)நகரம் பற்றி கூறுகிறார்.

கபிலர் வேள்பாரியின் உற்ற நண்பராக விளங்கினார். அவன்பால் மட்டுமின்றி அவனது [[பறம்பு மலை]]யினிடத்தும் மிக்க ஈடுபாடு கொண்டிருந்தார். பாரி பற்றிய இவரது பாடல்கள், இவரது சால்பையும் பாரியின் வள்ளல் தன்மையையும் தமிழகத்தே என்றென்றும் நிலைக்கச் செய்தவை. இவர், மூவேந்தரும் வஞ்சகமாக பாரியை கொன்றது கண்டு உள்ளம் வெதும்பி வெதும்பி பாடிய செய்யுட்கள், கற்போரை துயரக்கடலுள் சேர்த்துவன ஆகும். பாரிக்கு பின் பாரியின் மகளிரான அங்கவை, சங்கவை இருவருக்கும் நல்வாழ்வு அமைக்க இவர் அடைந்த துயரங்கள் பல. பாரியின் மகளிரைத் தம் மகளிராகவே கருதித் தக்க அரசர்களை நாடி இப்பெண்களைத் திருமணம் செய்து கொள்ளும்படி வேண்டினார் கபிலர். அவ்வகையில் விச்சிகோன், இருங்கோவேள் என்ற இரண்டு அரசர்களை சென்று கபிலர் வேண்டியதைப் புறநானூறு தெரிவிக்கிறது. இறுதியில், பாரி மகளிரைத் தக்க சான்றோரிடம் அடைக்கலம் தந்துவிட்டு, தாமும் வடக்கிருந்து உயிர் நீத்து தன் நண்பனான பாரியுடன் விண்ணகம் சேர்ந்தார்.

வரலாறு
கபிலரால் பாடப்பட்டோர்
கபிலரின் குறிஞ்சிக்கலி (கலித்தொகை)
கபிலர் பாடிய பாடல்கள்